Source: https://beta.e-justice.europa.eu/377/MT/matrimonial_matters_and_matters_of_parental_responsibility?SWEDEN&init=true&member=1
Timestamp: 2020-02-26 19:02:51+00:00
Document Index: 1986709

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti ', 'qorti ', 'Qorti ']

L-ismijiet, l-indirizzi u l-mezzi ta’ komunikazzjoni għall-awtoritajiet ċentrali nominati skont l-Artikolu 53:
(Id-Dipartiment tal-Ministeru għall-Affarijiet Barranin għall-Affarijiet Konsulari u l-Liġi Ċivili)
S-103 39 Stokkolma
Telefown: +46 (8) 405 1000 (swiċċbord) / +46 (8) 405 5005 (numru ta’ emerġenza barra l-ħinijiet tal-uffiċċju)
Posta elettronika: ud-kc@gov.se
L-ilsna aċċettati għall-komunikazzjonijiet mal-awtoritajiet ċentrali skont l-Artikolu 57(2) huma l-Iżvediż u l-Ingliż.
Għaċ-ċertifikat dwar id-drittijiet ta’ aċċess u ritorn ta' minuri - l-Artikolu 45(2): l-Iżvediż jew l-Ingliż
Jekk l-applikazzjoni għandha x'taqsam kompletament jew parzjalment mal-persuna ta’ tifel jew tifla, għandha ssir lill-qorti distrettwali (tingsrätt) kif previst fil-Kapitolu 21, Taqsima 1 tal-Kodiċi Żvediżi dwar it-Tfal u l-Ġenituri (föräldrabalken).
Jekk l-applikazzjoni m'għandhiex x'taqsam mal-persuna ta’ tifel jew tifla, għandha ssir lill-qorti distrettwali fejn il-parti l-oħra għandha r-residenza tiegħu jew tagħha, jew lill-qorti distrettwali Nacka jekk il-parti l-oħra ma tkunx residenti fl-Iżvezja.
Jekk l-applikazzjoni għandha x'taqsam kompletament jew parzjalment mal-persuna ta’ tifel jew tifla, għandha ssir lill-qorti distrettwali skont l-Artikolu 29(2) tar-Regolament ta’ Brussell II.
Jekk l-applikazzjoni m’għandhiex x'taqsam mal-persuna ta’ tifel jew tifla, għandha ssir ukoll lill-qorti distrettwali determinata skont l-Artikolu 29(2) tar-Regolament ta’ Brussell II.
L-appelli previsti fl-Artikolu 33 għandhom jiġu ppreżentati lill-qorti distrettwali li qatgħet id-deċiżjoni.
L-appelli previsti fl-Artikolu 34 jistgħu jiġu ppreżentati biss lil qorti tal-appell (hovrätt) jew mal-Qorti Suprema (Högsta domstolen).